Kedves Hallgatók,

az Erasmus program keretében jelenleg nem pályázhatnak tanulmányi mobilitásra és külföldi szakmai gyakorlatra sem, de tanulhatnak vagy szakmai tapasztalatokat szerezhetnek külföldön a CEEPUS partnerországokban:

**Albánia, Ausztria, Bosznia-Hercegovina, Bulgária, Csehország, Észak-Macedónia, Horvátország, Koszovó, Lengyelország, Magyarország, Moldova, Montenegró, Románia, Szerbia, Szlovákia és Szlovénia**.

Hallgatóként egyéni mobilitási pályázat benyújtása **hálózaton kívüli, freemover pályázóként** lehetséges. A freemover pályázattípusban a CEEPUS országok bármely felsőoktatási intézményében aktív státuszban lévő hallgatók nyújthatnak be pályázatot a CEEPUS országok bármely felsőoktatási intézményéhez.

**A mobilitás típusai**

**Féléváthallgatás (Student mobility)**

Pályázhatnak: alap-, mesterképzéses és PhD hallgatók

Időtartam: 1 szemeszter vagy trimeszter, 3 -5 hónap.

Minimum kint tartózkodási idő: teljes hónapok, az utolsó hónap legalább 16 nap.

Tevékenység: a kinn-tartózkodás alatt kurzusok látogatása, teljesítése és kreditszerzés kötelező, kiegészítheti szakmai gyakorlat is. A tervezett tevékenységeket a pályázat Motivation részében kell kifejteni.

**Rövid távú hallgatói mobilitás (Short Term Student mobility)**

Pályázhatnak: diplomamunkán dolgozó alap- és mesterképzéses hallgatók és PhD hallgatók

Időtartam: 1-2 hónap

Tevékenység: kötelezően szakdolgozathoz vagy disszertációhoz való kutatás, konzultáció, labormunka. A tervezett tevékenységeket a pályázat Motivation részében kell kifejteni.

**Az ösztöndíj elnyerésének általános feltételei**

* 2 lezárt félév a kiutazásig
* aktív hallgatói státusz az ösztöndíjas időszak alatt
* CEEPUS országbeli állampolgárság\*
* a pályázó saját állampolgárságával, ill. életvitelszerű tartózkodási helyével megegyező országba nem utazhat CEEPUS támogatással
* az adott hálózat intézményi koordinátorának vagy hálózati koordinátorának/ partnerének támogatása
* a kinn-tartózkodás alatt a mobilitás típusának megfelelő tevékenység végzése kötelező

Az ösztöndíjat a nyertes pályázó a fogadó országtól kapja, ennek mértéke országonként eltérő. Az aktuális összegekről bővebben a [Központi CEEPUS Iroda](https://www.ceepus.info/content/contact#NCO) honlapján tájékozódhat, az egyes országzászlókra kattintva.

**A mobilitási pályázatok benyújtásának menete**

A pályázatokat kizárólag online kell feltölteni a Központi CEEPUS Iroda honlapjára ([**www.ceepus.info**](http://www.ceepus.info/)).

**A pályázáshoz szükséges dokumentumok freemover pályázó esetén:**

1 db Letter of Acceptance, 2 db Letter of Recommendation (a formanyomtatványokat le kell tölteni az oldalról)

A freemover mobilitási pályázat kizárólag a küldő és a fogadó ország nemzeti irodáihoz jut el.

A hallgatói freemover pályázatok kiírása július elején várható, de érdemes átgondolni a lehetőségeket, elvégezni a regisztrációt és felvenni a kapcsolatot a választott fogadóegyetemmel.

Ha kérdésük van, írjanak a nemesm@ped.unideb.hu címre, keressenek, vagy állítsanak meg a folyosón.

Sikeres pályázást kívánok!

Nemes Magdolna

Erasmus és CEEPUS koordinátor.